作者：陈允平
词牌/韵律：永遇乐

paragraphs: 玉腕笼寒，翠阑凭晓，莺调新簧。
暗水穿苔，游丝度柳，人静芳昼长。
云南归雁，楼西飞燕，去来惯认炎凉。
王孙远，青青草色，几回望断柔肠。
蔷薇旧约，尊前一笑，等闲孤负年光。
斗草庭空，抛梭架冷，帘外风絮香。
伤春情绪，惜花时候，日斜尚未成妆。
闻嬉笑，谁家女伴，又还采桑。